DMT บวกต่อ 3% หลังโชว์กำไรปี 65 โต 93% ตั้งเป้ารายได้ปีนี้โตเกิน 30%
DMT บวกต่อ 3% หลังโชว์กำไรปี 65 โต 93% รับเปิดเมือง-ต่างชาติคัมแบคหนุนรายได้ค่าผ่านทางสดใส บอร์ดใจดีจ่ายปันผลเพิ่ม 0.88 บ./หุ้น พร้อมตั้งเป้ารายได้ปีนี้โตเกิน 30% หลังปริมาณจราจรคึกคักคาดเฉลี่ยไม่ต่ำกว่า 110,000 คันต่อวัน
DMT บวกต่อ 3% หลังโชว์กำไรปี 65 โต 93% รับเปิดเมือง-ต่างชาติคัมแบคหนุนรายได้ค่าผ่านทางสดใส บอร์ดใจดีจ่ายปันผลเพิ่ม 0.88 บ./หุ้น พร้อมตั้งเป้ารายได้ปีนี้โตเกิน 30% หลังปริมาณจราจรคึกคักคาดเฉลี่ยไม่ต่ำกว่า 110,000 คันต่อวัน
22 ก.พ. 2566

ผู้สื่อข่าวรายงานว่า วันนี้ (22 ก.พ. 66) ราคาหุ้น บริษัท ทางยกระดับดอนเมือง จำกัด (มหาชน) หรือ DMT ล่าสุด ณ เวลา 10:16 น. อยู่ที่ระดับ 13.00 บาท บวก 0.40 บาท หรือ 3.17% สูงสุดที่ระดับ 13.00 บาท ต่ำสุดที่ระดับ 12.80 บาท ด้วยมูลค่าการซื้อขาย 50.77 ล้านบาท

โดยราคาหุ้น DMT ปรับตัวขึ้นต่อเนื่องนักลงทุนเข้าเก็งกำไรหลังบริษัทฯเผยผลการดำเนินงานปี 2565 กำไรสุทธิแตะ 781 ล้านบาท เพิ่มขึ้น 93% จากงวดเดียวของปีก่อน 404 ล้านบาท และมีรายได้ค่าผ่านทาง 1,832 ล้านบาท เพิ่มขึ้น 52% จากปีก่อน เนื่องจากปริมาณจราจรบนทางยกระดับเพิ่ม หลังเปิดเมือง -ต่างชาติคัมแบค
พร้อมกับบอร์ดมีมติประกาศจ่ายปันผลระหว่างกาลในอัตราหุ้นละ 0.38 บาท  และจ่ายงวดผลการดำเนินงานปี 2565 ในอัตราหุ้นละ 0.50 บ./หุ้น ขณะเดียวกันฟากเอ็มดี “ดร.ศักดิ์ดา พรรณไวย” ตั้งเป้ารายได้ปีนี้โตเกิน 30% หลังปริมาณจราจรคึกคัก คาดเฉลี่ยไม่ต่ำกว่า 110,000 คันต่อวัน เพิ่มขึ้นจากปีก่อนที่ 85,000 คันต่อวัน